title: 2009 m. balandžio 23 d. Europos Parlamento ir Tarybos direktyva 2009/34/EB dėl bendrų nuostatų, susijusių su matavimo priemonėmis ir metrologinės kontrolės metodais (nauja redakcija) (Tekstas svarbus EEE)

text:
28.4.2009

               LT

               Europos Sąjungos oficialusis leidinys

               L 106/7

      EUROPOS PARLAMENTO IR TARYBOS DIREKTYVA 2009/34/EB
   2009 m. balandžio 23 d.
   dėl bendrų nuostatų, susijusių su matavimo priemonėmis ir metrologinės kontrolės metodais
   (nauja redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1971 m. liepos 26 d. Tarybos direktyva 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės nuostatomis, suderinimo (3) buvo keletą kartų iš esmės pakeista (4). Kadangi daromi kiti pakeitimai, siekiant aiškumo ji turėtų būti išdėstyta nauja redakcija.

               (2)

               Kiekvienoje valstybėje narėje matavimo priemonių technines charakteristikas ir metrologinės kontrolės metodus nustato privalomos nuostatos. Šie įvairių valstybių narių reikalavimai skiriasi. Šie skirtumai trukdo prekybai ir Bendrijoje dėl jų gali susiklostyti nevienodos konkurencijos sąlygos.

               (3)

               Vienas iš valstybėse narėse atliekamos kontrolės tikslų – užtikrinti vartotojus, kad pristatomi kiekiai atitinka sumokėtą pinigų sumą. Dėl to šios direktyvos paskirtis turėtų būti ne panaikinti tokią kontrolę, o pašalinti taisyklių skirtumus, jei jie trukdo prekybai.

               (4)

               Tokias vidaus rinkos veikimo kliūtis galima sumažinti ir pašalinti, jei valstybėse narėse bus taikomi tokie pat reikalavimai, iš pradžių papildant galiojančias nacionalines nuostatas, o vėliau, jei yra tam reikalingos sąlygos, tas nuostatas pakeičiant.

               (5)

               Netgi ir egzistuodami kartu su nacionalinėmis nuostatomis Bendrijos reikalavimai leis įmonėms gaminti vienodų techninių charakteristikų gaminius, kuriais po EB kontrolės bus galima prekiauti ir naudotis visoje Bendrijoje.

               (6)

               Bendrijos techniniai dizaino ir veikimo reikalavimai turėtų užtikrinti, kad numatytiems tikslams naudojamos matavimo priemonės visą laiką teiktų pakankamai tikslius matavimo duomenis.

               (7)

               Prieš pateikiant matavimo priemones į rinką ar pirmą kartą jas naudojant, o atitinkamais atvejais ir per visą jų naudojimo laiką, valstybės narės, tvirtindamos modelį ir atlikusios patikras, paprastai patvirtina, kad jos atitinka techninius reikalavimus. Norint užtikrinti laisvą tokių matavimo priemonių judėjimą Bendrijoje, taip pat būtina pagal šią direktyvą ir kitas atitinkamas atskirąsias direktyvas numatyti, kad valstybės narės pripažintų viena kitos vykdomas patikras, ir nustatyti atitinkamą šiam tikslui atliekamo EB modelio patvirtinimo ir pirminės patikros tvarką bei EB metrologinės kontrolės būdus.

               (8)

               Žymenys ar ženklai ant matavimo priemonės ar gaminio, rodantys, jog yra atlikta atitinkama kontrolė, reiškia, kad tokia priemonė ar gaminys tenkina atitinkamus Bendrijos techninius reikalavimus ir todėl juos importuojant ar pradedant naudoti nereikia dar kartą atlikti kontrolės, kuri jau buvo atlikta.

               (9)

               Nacionalinės metrologinės taisyklės yra taikomos daugeliui matavimo priemonių ir gaminių kategorijų. Šioje direktyvoje nustatomos bendros nuostatos, visų pirma dėl EB modelio patvirtinimo, pirminės patikros tvarkos ir EB metrologinės kontrolės būdų. Įgyvendinimo direktyvos, taikomos įvairioms matavimo priemonių ir gaminių kategorijoms, nustatys techninius dizaino, veikimo ir tikslumo reikalavimus, kontrolės tvarką ir, atitinkamais atvejais, sąlygas, kurioms esant galiojančios nacionalinės nuostatos keičiamos Bendrijos techniniais reikalavimais.

               (10)

               Šiai direktyvai įgyvendinti būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (5).

               (11)

               Visų pirma Komisijai reikėtų suteikti įgaliojimus iš dalies keisti šios direktyvos I ir II priedus bei atskirųjų direktyvų priedus. Kadangi šios priemonės yra bendro pobūdžio ir yra skirtos iš dalies pakeisti neesmines šios direktyvos ir atskirųjų direktyvų nuostatas, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (12)

               Naujos į šią direktyvą įtrauktos nuostatos susijusios tik su komiteto procedūromis. Todėl valstybėms narėms nereikia jų perkelti į nacionalinę teisę.

               (13)

               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę terminais, nustatytais III priedo B dalyje,

         PRIĖMĖ ŠIĄ DIREKTYVĄ:
   I   SKYRIUS

      PAGRINDINIAI PRINCIPAI

   1 straipsnis
   1.   Ši direktyva taikoma:

               a)

               matavimo priemonėms, kaip apibrėžta 2 dalyje;

               b)

               matavimo vienetams, matavimo metodų suderinimui ir metrologinei kontrolei ir, tam tikrais atvejais, priemonėms, būtinoms, kad būtų taikomi tokie metodai;

               c)

               fasuotų produktų kiekiams, jų matavimo metodams, metrologinei kontrolei ir ženklinimui nustatyti.

         2.   Šioje direktyvoje matavimo priemonės – tai matuokliai, matuoklių komponentai, papildomi įtaisai ir matavimo įranga.
   3.   Jokia valstybė narė, remdamasi šia direktyva ir su ja susijusiomis atskirosiomis direktyvomis, negali trukdyti, uždrausti arba riboti 1 dalyje aprašytos matavimo priemonės ar produkto pateikimo į rinką ir (arba) jo pradėjimo naudoti, jeigu ta matavimo priemonė ar produktas pagal šią direktyvą ir atitinkamos matavimo priemonės ar produkto atskirąsias direktyvas turi EB žymenis ir (arba) ženklus.
   4.   Valstybės narės EB modelio patvirtinimą ir pirminę patikrą vertina taip pat, kaip ir atitinkamus savo pačių veiksmus.
   5.   Atskirosiose direktyvose dėl 1 dalyje nurodytų dalykų yra apibrėžiama:

               —

               visų pirma, 1 dalies a punkte nurodytų matavimo priemonių matavimo tvarka bei charakteristikos ir jų dizaino bei veikimo techniniai reikalavimai,

               —

               1 dalies b ir c punktų reikalavimai.

         6.   Atskirose direktyvose galima nustatyti datą, kada galiojančios nacionalinės nuostatos turi būti pakeistos Bendrijos nuostatomis.
   II   SKYRIUS

      EB MODELIO PATVIRTINIMAS

   2 straipsnis
   1.   Valstybės narės EB modelio patvirtinimą suteikia pagal šios ir atitinkamų atskirųjų direktyvų nuostatas.
   2.   Matavimo priemonių EB modelio patvirtinimas reiškia, kad joms leidžiama atlikti EB pirminę patikrą ir, jeigu pastarosios atlikti neprivaloma, jas leidžiama pateikti į rinką ir (arba) naudoti. Jeigu matavimo priemonių kategorijai taikomoje (-ose) atskirojoje (-osiose) direktyvoje (-ose) nustatyta, kad tai kategorijai netaikoma EB modelio patvirtinimo tvarka, tos kategorijos matavimo priemonėms leidžiama tiesiogiai atlikti EB pirminę patikrą.
   3.   Jeigu valstybės narės turi tinkamą tikrinimo įrangą, visoms matavimo priemonėms, atitinkančioms šioje ir atskirosiose direktyvose, susijusiose su atitinkama matavimo priemone, nustatytus reikalavimus, valstybės narės suteikia EB modelio patvirtinimą.
   4.   Paraišką, kad būtų suteiktas EB modelio patvirtinimas, gali pateikti tik gamintojas arba Bendrijoje įsisteigęs jo įgaliotasis atstovas. Paraišką dėl tos pačios matavimo priemonės galima pateikti tik vienoje valstybėje narėje.
   5.   EB modelio patvirtinimą suteikusi valstybė narė imasi būtinų priemonių, kad būtų užtikrinta, jog jai bus pranešta apie bet kokį modelio patvirtinimo keitimą arba papildymą. Apie tokius keitimus ji informuoja kitas valstybes nares.
   EB modelio patvirtinimą suteikusi valstybė narė patvirtinto modelio keitimams arba papildymams turi suteikti papildomą EB modelio patvirtinimą, jeigu tokie keitimai turi arba gali turėti poveikį matavimo rezultatams arba matavimo priemonei nustatytoms naudojimo sąlygoms.
   Tačiau, jei tai yra pakeistas modelis ir jis buvo pakeistas po to, kai šios arba atitinkamos specialios direktyvos nuostatos buvo iš dalies keičiamos ar derinamos taip, kad pakeistą modelį būtų galima patvirtinti tik pagal naujas nuostatas, vietoj EB modelį patvirtinančiam pirminiam liudijimui išduodamo papildymo suteikiamas naujas EB modelio patvirtinimas.
   3 straipsnis
   Išduodant EB modelio patvirtinimą papildomajam įtaisui, patvirtinime nurodoma:

               a)

               matavimo priemonių modeliai, prie kurių šis įtaisas gali būti prijungtas arba į kurias jis gali būti įtaisytas;

               b)

               bendrosios matavimo priemonių, kurioms papildomasis įtaisas yra patvirtintas, veikimo sąlygos.

         4 straipsnis
   Jeigu matavimo priemonės EB modelio patvirtinimo tikrinimo pagal šią ir tos priemonės atskirąją direktyvą rezultatai atitinka nustatytus reikalavimus, patikrinimą atlikusi valstybė narė rengia EB modelio patvirtinimo liudijimą.
   Valstybė narė perduoda tą liudijimą pareiškėjui.
   Šios direktyvos 11 straipsnyje arba atskirojoje direktyvoje numatytais atvejais pareiškėjas turi ir visais kitais atvejais gali ant visų patvirtintą modelį atitinkančių matavimo priemonių uždėti liudijime pateiktą EB patvirtinimo ženklą arba pasirūpinti, kad tas ženklas būtų uždėtas.
   5 straipsnis
   1.   EB modelio patvirtinimas galioja 10 metų. Jo galiojimą galima pratęsti dar keliems 10 metų laikotarpiams. Matavimo priemonių, kurias galima gaminti pagal patvirtintą modelį, skaičius neribojamas.
   Pagal šios arba atskirosios direktyvos nuostatas suteiktų EB modelio patvirtinimų galiojimo negalima pratęsti nuo tų Bendrijos nuostatų bet kokio pakeitimo arba suderinimo įsigaliojimo datos tais atvejais, jeigu pagal tas naujas nuostatas negalėjo būti suteikti tokie EB modelio patvirtinimai.
   Jeigu EB modelio patvirtinimo galiojimas nepratęsiamas, vis dėlto tas patvirtinimas tebetaikomas naudojamoms matavimo priemonėms.
   2.   Jeigu taikomi atskirojoje direktyvoje nenumatyti nauji būdai, pasikonsultavus su kitomis valstybėmis narėmis galima suteikti EB ribotos paskirties modelio patvirtinimą.
   Jam galima nustatyti tokius apribojimus:

               a)

               ribotą matavimo priemonių, kurioms taikomas patvirtinimas, skaičių;

               b)

               pareigą informuoti kompetentingas institucijas apie matavimo priemonės įrengimo vietas;

               c)

               naudojimo apribojimus;

               d)

               specialiuosius apribojimus, susijusius su taikomu metodu.

         Tačiau negalima suteikti EB ribotos paskirties modelio patvirtinimo, jeigu:

               a)

               neįsigaliojo tos matavimo priemonių kategorijos atskiroji direktyva;

               b)

               buvo taikomos leidžiančios nukrypti nuostatos dėl atskirosiose direktyvose nustatytų leidžiamųjų paklaidos ribų.

         Tokio patvirtinimo galiojimo laikotarpis negali būti ilgesnis kaip dveji metai. Jo galiojimą galima pratęsti ne ilgesniam kaip trejų metų laikotarpiui.
   3.   2 dalyje nurodytą EB ribotos paskirties modelio patvirtinimą suteikusi valstybė narė, jeigu ji mano, kad pasiteisino naujo būdo taikymas, kreipiasi, kad šios direktyvos I ir II priedai ir, tam tikrais atvejais, atskirosios direktyvos pagal 17 straipsnio 2 dalyje nurodytą tvarką būtų derinami su technikos pažanga.
   6 straipsnis
   Kai tam tikrai matavimo priemonių kategorijai, kuri atitinka atskiros direktyvos reikalavimus, EB modelio patvirtinimo nereikalaujama, gamintojas savo paties atsakomybe gali ant šios kategorijos matavimo priemonių uždėti I priedo 3.3 punkte aprašytą specialų ženklą.
   7 straipsnis
   1.   Valstybė narė, išdavusi EB modelio patvirtinimą, gali jį atšaukti:

               a)

               jei matavimo priemonės, kurioms buvo išduotas patvirtinimas, neatitinka patvirtinto modelio arba atitinkamos atskiros direktyvos nuostatų;

               b)

               jei nėra tenkinami patvirtinimo liudijime nurodyti metrologiniai reikalavimai ar 5 straipsnio 2 dalies nuostatos;

               c)

               jeigu ji nustato, kad patvirtinimas buvo suteiktas netinkamai.

         2.   Valstybė narė, išdavusi EB modelio patvirtinimą, privalo jį atšaukti, jei naudojant pagal patvirtintą modelį sukonstruotas matavimo priemones atsiskleidžia jų bendrojo pobūdžio defektas, dėl kurio matavimo priemonės nebetinka naudoti pagal paskirtį.
   3.   Jei valstybei narei, išdavusiai EB modelio patvirtinimą, kita valstybė narė praneša apie pasitaikiusius 1 ir 2 dalyje nurodytus atvejus, ji, pasikonsultavusi su ta valstybe nare, taip pat imasi tose dalyse numatytų priemonių.
   4.   Valstybė narė, paskelbusi apie 2 dalyje nurodytą atvejį, gali uždrausti iki kito atskiro pranešimo atitinkamas matavimo priemones pateikti į rinką ir pradėti jas naudoti.
   Ji nedelsdama praneša tai kitoms valstybėms narėms bei Komisijai ir nurodo savo sprendimo priežastis.
   Tokia pat tvarka taikoma ir 1 dalyje nurodytais atvejais matavimo priemonėms, kurioms netaikoma EB pirminė patikra, jei po atitinkamo įspėjimo gamintojas nesuderina matavimo priemonių su patvirtintu modeliu arba su atitinkamos atskiros direktyvos reikalavimais.
   5.   Jei EB modelio patvirtinimą išdavusi valstybė narė teigia, kad jai yra pranešta apie 2 dalyje nurodytą atvejį, arba kad pagal 4 dalį taikomi veiksmai yra pateisinami, atitinkamos valstybės narės stengiasi ginčą išspręsti.
   Komisija apie tai yra nuolat informuojama. Prireikus ji konsultuojasi siekdama išspręsti ginčą.
   III   SKYRIUS

      PIRMINĖ PATIKRA

   8 straipsnis
   1.   EB pirminė patikra – tai naujos arba pertvarkytos matavimo priemonės tikrinimas ir patvirtinimas, kad ji atitinka patvirtinto modelio ir (arba) šios direktyvos bei atitinkamos matavimo priemonės atskirųjų direktyvų reikalavimus. Ji žymima EB pirminės patikros žymeniu.
   2.   Atskirosiose direktyvose nurodytais atvejais ir pagal patvirtintą tvarką matavimo priemonių EB pirminę patikrą galima atlikti tikrinant ne tik kiekvieną matavimo priemonę, bet ir kitais būdais.
   3.   Jei valstybės narės turi reikalingą įrangą, jos atlieka pateiktų matavimo priemonių EB pirminę patikrą, tikrindamos jų matavimo charakteristikas ir tai, kaip jos atitinka techninius konstrukcijos bei veikimo reikalavimus, nustatytus atskirosiose direktyvose, susijusiose su ta matavimo priemonių kategorija.
   4.   Jei priemonės turi EB pirminės patikros žymenį, 1 straipsnio 3 dalyje nustatytas valstybių narių įpareigojimas galioja iki kitų metų, kurie eina po EB pirminės patikros žymens uždėjimo metų, pabaigos, jei atskirosiose direktyvose nėra numatytas ilgesnis laikotarpis.
   9 straipsnis
   1.   Matavimo priemonę pateikus EB pirminei patikrai, patikrinimą atliekanti valstybė narė nustato:

               a)

               ar matavimo priemonė priklauso kategorijai, kuriai netaikomas EB modelio patvirtinimas, ir jei taip, ar ji atitinka su ta matavimo priemone susijusiose atskirosiose direktyvose nustatytus techninius konstrukcijos ir veikimo reikalavimus;

               b)

               ar matavimo priemonei buvo suteiktas EB modelio patvirtinimas, ir jei taip, ar ji atitinka patvirtinto modelio ir to EB modelio patvirtinimo suteikimo dieną galiojančių su ta matavimo priemone susijusių atskirųjų direktyvų reikalavimus.

         2.   Atliekant EB pirminę patikrą, pirmiausia pagal atitinkamas atskirąsias direktyvas yra tikrinama:

               a)

               metrologinės charakteristikos;

               b)

               leidžiamosios paklaidos ribos;

               c)

               konstrukcija, siekiant įsitikinti, ar ji užtikrina, kad įprastai naudojant matavimo priemonę itin nepablogės matavimo charakteristikos;

               d)

               ar matavimo priemonė turi privalomus įrašus bei spaudavimo plokšteles ir ar laikomasi nuostatų dėl EB pirminės patikros žymenų.

         10 straipsnis
   Jeigu matavimo priemonės EB pirminės patikros rezultatai atitinka nustatytus reikalavimus, pagal šios ir atskirųjų direktyvų reikalavimus tai matavimo priemonei II priedo 3 punkte aprašyti EB dalinės ar galutinės patikros žymenys atitinkamos valstybės narės atsakomybe uždedami pagal tame punkte nustatytas taisykles.
   11 straipsnis
   Kai matavimo priemonių, kurios atitinka atskiros direktyvos reikalavimus, kategorijai EB pirminės patikros nereikalaujama, gamintojas savo atsakomybe ant tos kategorijos matavimo priemonių uždeda specialų I priedo 3.4 punkte aprašytą simbolį.
   IV   SKYRIUS

      EB MODELIO PATVIRTINIMO IR EB PIRMINĖS PATIKROS BENDROSIOS NUOSTATOS

   12 straipsnis
   Valstybės narės imasi visų būtinų veiksmų, kad ant matavimo priemonių nebūtų naudojami žymenys ar įrašai, kuriuos būtų lengva supainioti su EB ženklais ar žymenimis.
   13 straipsnis
   Kiekviena valstybė narė kitoms valstybėms narėms ir Komisijai praneša kokios tarnybos, agentūros ir institutai yra tinkamai įgalioti atlikti šioje ir atskirosiose direktyvose numatytus patikrinimus, išduoti EB modelio patvirtinimo liudijimus ir uždėti EB pirminės patikros žymenis.
   14 straipsnis
   Valstybės narės gali reikalauti, kad nustatyti įrašai būtų daromi jų valstybine kalba ar kalbomis.
   V   SKYRIUS

      NAUDOJAMŲ MATAVIMO PRIEMONIŲ KONTROLĖ

   15 straipsnis
   Atskirosiose direktyvose nurodomi naudojamų matavimo priemonių, kurios turi EB ženklus arba žymenis, kontrolės reikalavimai, ypač leidžiamosios paklaidos ribos. Jeigu EB ženklų arba žymenų neturinčioms matavimo priemonėms nacionalinėmis nuostatomis nustatomi ne tokie griežti reikalavimai, pastarieji gali būti taikomi kaip kontrolės kriterijai.
   VI   SKYRIUS

      DIREKTYVŲ DERINIMAS SU TECHNIKOS PAŽANGA

   16 straipsnis
   Komisija priima pakeitimus, būtinus, kad šios direktyvos I ir II priedai ir 1 straipsnyje nurodytų atskirųjų direktyvų priedai būtų derinami su technikos pažanga. Šios priemonės, skirtos iš dalies pakeisti neesmines šios direktyvos ir atskirųjų direktyvų nuostatas, tvirtinamos pagal 17 straipsnio 2 dalyje nurodytą reguliavimo procedūrą su tikrinimu.
   Tačiau ši tvarka netaikoma nei skyriui, susijusiam su Jungtinėje Karalystėje taikomais matavimo vienetais, pateiktais Direktyvos dėl matavimo vienetų priede, nei direktyvų dėl fasuotų produktų priedams, susijusiems su fasuotų produktų kiekių verčių sritimis.
   17 straipsnis
   1.   Komisijai padeda 16 straipsnyje nurodytų Direktyvų derinimo su technikos pažanga komitetas.
   2.   Jei yra nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.
   VII   SKYRIUS

      BAIGIAMOSIOS NUOSTATOS

   18 straipsnis
   Visuose sprendimuose nepatvirtinti, nepratęsti ar atšaukti EB modelio patvirtinimą, atsisakyti atlikti EB pirminę patikrą arba uždrausti pateikti į rinką ar naudoti, kurie priimami vykdant šią ir atskirąsias direktyvas dėl aptariamųjų matavimo priemonių, nurodomos priežastys, dėl kurių toks sprendimas priimamas. Apie tokį atsisakymą, atšaukimą ar draudimą pranešama atitinkamai šaliai, kartu informuojant ją apie gynybos priemones, kuriomis ji gali pasinaudoti pagal valstybėse narėse galiojančius įstatymus, ir apie terminus, per kuriuos ji tai gali padaryti.
   19 straipsnis
   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   20 straipsnis
   Direktyva 71/316/EEB su pakeitimais, padarytais III priedo A dalyje išvardytais aktais, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę terminais, nustatytais III priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal IV priede pateiktą atitikmenų lentelę.
   21 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   22 straipsnis
   Ši direktyva skirta valstybėms narėms.

      Priimta Strasbūre 2009 m. balandžio 23 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         P. NEČAS

      (1)  2008 m. spalio 22 d. nuomonė (dar nepaskelbta Oficialiajame leidinyje).

      (2)  2008 m. gruodžio 4 d. Europos Parlamento nuomonė (dar nepaskelbta Oficialiajame leidinyje) ir 2009 m. kovo 23 d. Tarybos sprendimas.

      (3)  OL L 202, 1971 9 6, p. 1.

      (4)  Žr. III priedo A dalį.

      (5)  OL L 184, 1999 7 17, p. 23.

      I PRIEDAS

         EB MODELIO PATVIRTINIMAS

      1.   EB patvirtinimo paraiška

                  1.1.

                  Paraiška ir su ja susijusi korespondencija rašoma tos valstybės narės, kuriai pateikiama paraiška, įstatymų patvirtinta valstybine kalba. Valstybė narė turi teisę reikalauti, kad pridedami dokumentai taip pat būtų ta pačia valstybine kalba.
                  Tuo pačiu metu pareiškėjas savo paraiškos kopiją išsiunčia visoms valstybėms narėms.

                  1.2.

                  Paraiškoje nurodoma tokia informacija:

                              a)

                              gamintojo, įmonės ar jų įgalioto atstovo, ar pareiškėjo vardas ir pavardė (pavadinimas) ir adresas;

                              b)

                              matavimo priemonės kategorija;

                              c)

                              kam ji naudojama;

                              d)

                              matavimo charakteristikos;

                              e)

                              komercinis pavadinimas, jei matavimo priemonė tokį pavadinimą turi, ar tipas.

                  1.3.

                  Prie paraiškos pridedami dokumentų, reikalingų jai įvertinti, dublikatai, visų pirma:

                              1.3.1.

                              juose turi būti aprašyta:

                                          a)

                                          matavimo priemonės konstrukcija ir veikimas;

                                          b)

                                          apsaugos priemonės, užtikrinančios teisingą jos eksploatavimą;

                                          c)

                                          reguliavimo ir derinimo įtaisai;

                                          d)

                                          vietos, kuriose turi būti uždėti:

                                                      —

                                                      patikros žymenys,

                                                      —

                                                      plombos (jei jos taikomos);

                              1.3.2.

                              bendri brėžiniai ir, jei reikia, išsamūs svarbių komponentų brėžiniai;

                              1.3.3.

                              schema, iliustruojanti priemonės veikimo principus ir, jei reikia, priemonės fotografija.

                  1.4.

                  Jei reikia, kartu su paraiška pateikiami dokumentai apie jau išduotus nacionalinius patvirtinimus.

            2.   EB patvirtinimo paraiškų nagrinėjimas

                  2.1.

                  Nagrinėjant paraiškas:

                              2.1.1.

                              nagrinėjami dokumentai, o metrologijos tarnybos laboratorijose, įgaliotosiose laboratorijose ar gamybos, pristatymo ar įrengimo vietose tikrinamos modelio matavimo charakteristikos;

                              2.1.2.

                              jei modelio matavimo charakteristikos gerai žinomos, nagrinėjami tik pateiktieji dokumentai.

                  2.2.

                  Tiriant matavimo priemonę, tikrinamas veikimas normaliose jos naudojimo sąlygose. Esant tokioms sąlygoms ta matavimo priemonė turi išlaikyti būtinas matavimo charakteristikas.

                  2.3.

                  2.1 punkte minėto nagrinėjimo pobūdis ir apimtis gali būti nurodyti atskirose direktyvose.

                  2.4.

                  Metrologijos tarnyba gali reikalauti, kad pareiškėjas jai pateiktų patvirtinimo tyrimams reikalingus standartus, atitinkamas materialias priemones ir atsiųstų darbuotojų.

            3.   EB liudijimas ir patvirtinimo ženklas

                  3.1.

                  Liudijime nurodomi modelio tyrimo rezultatai ir kiti reikalavimai, kurių reikia laikytis. Prie liudijimo pridedami aprašai, brėžiniai ir diagramos, kurios yra būtinos modeliui identifikuoti ir jo veikimui paaiškinti. Patvirtinimo ženklas, numatytas 4 straipsnyje, – tai stilizuotos formos raidė ε, kurios:

                              —

                              viršutinėje dalyje rašoma valstybės narės, išdavusios patvirtinimą, skiriamoji (-osios) didžioji (-iosios) raidė (-ės) (B – Belgijai, BG – Bulgarijai, CZ – Čekijai, DK – Danijai, D – Vokietijai, EST – Estijai, IRL – Airijai, EL – Graikijai, E – Ispanijai, F – Prancūzijai, I – Italijai, CY – Kiprui, LV – Latvijai, LT – Lietuvai, L – Liuksemburgui, H – Vengrijai, M – Maltai, NL - Nyderlandams, A – Austrijai, PL – Lenkijai, P – Portugalijai, RO – Rumunijai, SI – Slovėnijai, SK – Slovakijai, FI – Suomijai, S – Švedijai, UK – Jungtinei Karalystei) ir paskutiniai du patvirtinimo metų skaitmenys,

                              —

                              apatinėje dalyje rašomas patvirtinimą išdavusios metrologijos tarnybos nustatytas žymėjimas (identifikavimo numeris).

                        Tokio patvirtinimo ženklo pavyzdys pateiktas 6.1 punkte.

                  3.2.

                  Jei išduodamas EB ribotas patvirtinimas, prieš stilizuotos formos raidę ε rašoma tokio pat dydžio raidė P.
                  Tokio EB riboto patvirtinimo ženklo pavyzdys pateiktas 6.2 punkte.

                  3.3.

                  6 straipsnyje minėtas ženklas – tai tas pats EB patvirtinimo ženklas, tačiau stilizuotos formos ε raidė apie vertikaliąją ašį simetriškai pasukama į priešingą pusę ir tas ženklas, jeigu atskirosiose direktyvose nenustatyta kitaip, neturi kitų nuorodų.
                  Šio ženklo pavyzdys pateiktas 6.3 punkte.

                  3.4.

                  11 straipsnyje minėtas ženklas yra toks pat kaip EB patvirtinimo ženklas, įrašytas į šešiakampį.
                  Šio ženklo pavyzdys pateiktas 6.4 punkte.

                  3.5.

                  3.1–3.4 punktuose minėti ženklai, kuriuos gamintojas tvirtina pagal šios direktyvos nuostatas, privalo būti įskaitomi, neištrinami ir uždėti matomoje vietoje ant kiekvienos matavimo priemonės ir kiekvieno papildomojo įtaiso, pateiktų patikrai. Jei tokį ženklą uždėti techniškai yra sunku, atskirose direktyvose galima numatyti išimtis arba tokias išimtis taikyti bendru valstybių narių metrologijos tarnybų sutarimu.

            4.   Matavimo priemonės pavyzdžio deponavimas
      Atskirose direktyvose minėtais atvejais, jei patvirtinimą išduodanti tarnyba mano esant reikalinga, ji gali reikalauti deponuoti matavimo priemonės, kuriai yra išduotas patvirtinimas, pavyzdį. Vietoj to matavimo priemonės pavyzdžio tarnyba gali leisti deponuoti matavimo priemonės dalis, maketus ar brėžinius, ir tai ji nurodys EB patvirtinimo liudijime.
      5.   Patvirtinimo paskelbimas

                  5.1.

                  Tuo pačiu metu, kai pranešama atitinkamai šaliai, EB patvirtinimo liudijimo kopijos siunčiamos Komisijai ir kitoms valstybėms narėms; pastarosios, jei nori, taip pat gali gauti metrologinių tyrimų protokolų kopijas.

                  5.2.

                  EB modelio patvirtinimų atšaukimui ir kitai informacijai apie EB modelio patvirtinimo taikymą ir galiojimą taip pat taikoma 5.1 punkte minėta skelbimo tvarka.

                  5.3.

                  Valstybė narė, atsisakanti išduoti EB modelio patvirtinimą, apie savo sprendimą praneša kitoms valstybėms narėms ir Komisijai.

            6.   EB modelio patvirtinimo ženklai

                  6.1.

                  EB modelio patvirtinimo ženklas

                              Pavyzdys:

                              EB modelio patvirtinimas, Vokietijos metrologijos tarnybos išduotas 1971 m. (žr. 3.1 punkto pirmą įtrauką)
                              EB modelio patvirtinimo identifikavimo numeris (žr. 3.1 punkto antrą įtrauką)

                  6.2.

                  EB modelio riboto patvirtinimo ženklas (žr. 3.2 punktą)

                              Pavyzdys:

                              EB modelio ribotas patvirtinimas, Vokietijos metrologijos tarnybos išduotas 1971 m.
                              EB modelio riboto patvirtinimo identifikavimo numeris.

                  6.3.

                  EB modelio patvirtinimo netaikymo ženklas (žr. 3.3 punktą)

                              Pavyzdys:

                  6.4.

                  EB modelio patvirtinimo ženklas matavimo priemonėms, kurioms netaikoma EB pirminė patikra.
                  (žr. 3.4 punktą)

                              Pavyzdys:

                              EB modelio patvirtinimas, Vokietijos metrologijos tarnybos išduotas 1971 m.
                              EB modelio patvirtinimo identifikavimo numeris.

      II PRIEDAS
      EB PIRMINĖ PATIKRA
      1.   Bendrieji principai

                  1.1.

                  EB pirminė patikra gali būti atliekama vienu ar keliais etapais (paprastai dviem).

                  1.2.

                  Laikantis atskirų direktyvų nuostatų:

                              1.2.1.

                              vienu etapu EB pirminė patikra atliekama, kai matavimo priemonės iš įmonės išleidžiamos kaip viena visuma, t. y. kai matavimo priemones, teoriškai kalbant, į įrengimo vietą galima pristatyti jų neišmontavus;

                              1.2.2.

                              dviem ar daugiau etapų EB pirminė patikra atliekama matavimo priemonėms, kurių teisingas veikimas priklauso nuo sąlygų, kuriomis jos yra įrengtos ar naudojamos;

                              1.2.3.

                              per pirmąjį patikros etapą svarbiausia įsitikinti, kad matavimo priemonė atitinka patvirtintąjį EB modelį arba, jei matavimo priemonei netaikomas EB modelio patvirtinimas, kad ji atitinka atitinkamas nuostatas.

            2.   EB pirminės patikros vieta

                  2.1.

                  Jei atskirose direktyvose nenurodyta, kur turi būti atliekama patikra, vienu etapu tikrintinos matavimo priemonės tikrinamos vietoje, kurią pasirenka atitinkama metrologijos tarnyba.

                  2.2.

                  Matavimo priemones, kurios turi būti tikrinamos dviem ar keliais etapais, tikrina atitinkamoje teritorijoje esanti kompetentinga metrologijos tarnyba.

                              2.2.1.

                              Paskutinis patikros etapas atliekamas matavimo priemonės įrengimo vietoje.

                              2.2.2.

                              Kiti patikros etapai atliekami taip, kaip nustatyta 2.1 punkte.

                  2.3.

                  Kai patikra atliekama ne patikros įstaigoje, svarbu, kad atliekanti patikrą metrologijos tarnyba galėtų iš pareiškėjo pareikalauti:

                              —

                              jai pateikti standartus ir atitinkamas materialias priemones ir atsiųsti personalą, kuris padėtų atlikti patikrą,

                              —

                              pateikti EB patvirtinimo liudijimo kopiją.

            3.   EB pirminės patikros žymenys
      3.1.   EB pirminės patikros žymenų aprašas

                  3.1.1.

                  Atsižvelgiant į atskirų direktyvų nuostatas, EB pirminės patikros žymenys, uždedami pagal 3.3 punktą, yra tokie:

                              3.1.1.1.

                              galutinės EB patikros žymuo susideda iš dviejų spaudų:

                                          a)

                                          pirmasis susideda iš mažosios raidės e, kurios:

                                                      —

                                                      viršutinėje dalyje rašoma valstybės narės, kurioje atlikta pirminė patikra, skiriamoji (-osios) didžioji (-iosios) raidė (-ės) (B – Belgijai, BG – Bulgarijai, CZ – Čekijai, DK – Danijai, D – Vokietijai, EST – Estijai, IRL – Airijai, EL – Graikijai, E – Ispanijai, F – Prancūzijai, I – Italijai, CY – Kiprui, LV – Latvijai, LT – Lietuvai, L – Liuksemburgui, H – Vengrijai, M – Maltai, NL – Nyderlandams, A – Austrijai, PL – Lenkijai, P – Portugalijai, RO – Rumunijai, SI – Slovėnijai, SK – Slovakijai, FI – Suomijai, S – Švedijai, UK – Jungtinei Karalystei) ir, jei reikia, vienas ar du skaitmenys, rodantys teritorinį arba administracinį padalinį,

                                                      —

                                                      apatinėje dalyje rašomas patikrą atlikusio tikrintojo ar įstaigos identifikavimo numeris;

                                          b)

                                          antrajame spaude šešiakampyje įrašomi du paskutinieji patikros metų skaitmenys.

                              3.1.1.2.

                              EB dalinės patikros žymuo susideda tik iš pirmojo spaudo. Jis kartu yra ir plomba.

            3.2.   Žymenų forma ir matmenys

                  3.2.1.

                  Pridedamuose piešiniuose pavaizduota EB pirminės patikros žymenų, nurodytų 3.1 punkte, raidžių ir skaitmenų forma, matmenys bei kontūrai; pirmuose dviejuose piešiniuose parodytos įvairios spaudo dalys, o trečiame piešinyje pateiktas spaudo pavyzdys. Piešiniuose matmenys yra parodyti santykinėmis vertėmis; jie yra apskritimo, nubrėžto aplink mažąją e raidę ir šešiakampį, skersmens funkcija.
                  Faktiškai nubrėžtų aplink žymenis apskritimų skersmenys yra tokie: 1,6 mm, 3,2 mm, 6,3 mm, 12,5 mm.

                  3.2.2.

                  Valstybių narių metrologijos tarnybos pasikeičia EB pirminės patikros žymenų originaliais piešiniais, kurie atitinka pridedamuose piešiniuose pateiktus pavyzdžius.

            3.3.   Žymenų uždėjimas

                  3.3.1.

                  EB galutinės patikros žymuo dedamas nurodytoje vietoje ant matavimo priemonės po to, kai ji visiškai patikrinama ir pripažįstama, kad ji atitinka EB reikalavimus.

                  3.3.2.

                  EB dalinės patikros žymuo dedamas:

                              3.3.2.1.

                              kai patikra atliekama keliais etapais, spaudavimo plokštelės tvirtinimo varžtų vietoje arba kitoje, atskirose direktyvose nurodytoje vietoje, matavimo priemonei ar jos daliai atitikus kitokias nei įrengimo vietoje numatytas naudojimo sąlygas;

                              3.3.2.2.

                              visais atvejais kaip plomba, atskirose direktyvose nurodytose vietose.

      III PRIEDAS

         A   DALIS

         Panaikinama direktyva ir jos vėlesnių pakeitimų sąrašas

      (nurodyta 20 straipsnyje)

                  Tarybos direktyva 71/316/EEB
                  (OL L 202, 1971 9 6, p. 1)

                  1972 m. Stojimo akto I priedo X.12 punktas
                  (OL L 73, 1972 3 27, p. 118)

                  Tarybos direktyva 72/427/EEB
                  (OL L 291, 1972 12 28, p. 156)

                  1979 m. Stojimo akto I priedo X.A punktas
                  (OL L 291, 1979 11 19, p. 108)

                  Tarybos direktyva 83/575/EEB
                  (OL L 332, 1983 11 28, p. 43)

                  1985 m. Stojimo akto I priedo IX.A.7 punktas
                  (OL L 302, 1985 11 15, p. 212)

                  Tarybos direktyva 87/354/EEB
                  (OL L 192, 1987 7 11, p. 43)

                  Tik 1 straipsnio ir Priedo 4 punkto nuorodos į Direktyvą 71/316/EEB

                  Tarybos direktyva 87/355/EEB
                  (OL L 192, 1987 7 11, p. 46)

                  Tarybos direktyva 88/665/EEB
                  (OL L 382, 1988 12 31, p. 42)

                  Tik 1 straipsnio 1 dalis

                  1994 m. Stojimo akto I priedo XI.C.VII.1 punktas
                  (OL C 241, 1994 8 29, p. 211)

                  Tarybos reglamentas (EB) Nr. 807/2003
                  (OL L 122, 2003 5 16, p. 36)

                  Tik III priedo 5 punktas

                  2003 m. Stojimo akto II priedo I.D.1 punktas
                  (OL L 236, 2003 9 23, p. 64)

                  Tarybos direktyva 2006/96/EB
                  (OL L 363, 2006 12 20, p. 81)

                  Tik 1 straipsnio ir Priedo B.1 punkto nuorodos į Direktyvą 71/316/EEB

                  Komisijos direktyva 2007/13/EB
                  (OL L 73, 2007 3 13, p. 10)

         B   DALIS

         Perkėlimo į nacionalinę teisę terminai

      (nurodyti 20 straipsnyje)

                  Direktyva

                  Perkėlimo terminas

                  71/316/EEB

                  1973 m. sausio 30 d.

                  83/575/EEB

                  1985 m. sausio 1 d.

                  87/354/EEB

                  1987 m. gruodžio 31 d.

                  87/355/EEB

                  1987 m. gruodžio 31 d.

                  2006/96/EB

                  2007 m. sausio 1 d.

                  2007/13/EB

                  2008 m. kovo 9 d.

      IV PRIEDAS

         ATITIKMENŲ LENTELĖ

                  Direktyva 71/316/EEB

                  Ši direktyva

                  1 straipsnio 1 dalies a punktas

                  1 straipsnio 1 dalies a punktas ir 1 straipsnio 2 dalis

                  1 straipsnio 1 dalies b punktas

                  1 straipsnio 1 dalies b punktas

                  1 straipsnio 1 dalies c punktas

                  1 straipsnio 1 dalies c punktas

                  1 straipsnio 2 dalis

                  1 straipsnio 3 dalis

                  1 straipsnio 3 dalis

                  1 straipsnio 4 dalis

                  1 straipsnio 4 dalies pirma pastraipa

                  1 straipsnio 5 dalis

                  1 straipsnio 4 dalies antra pastraipa

                  1 straipsnio 6 dalis

                  2 straipsnio 1 dalis

                  2 straipsnio 2 dalis

                  2 straipsnio 2 dalis

                  2 straipsnio 3 dalis

                  2 straipsnio 3 dalis

                  2 straipsnio 4 dalis

                  2 straipsnio 4 dalis

                  2 straipsnio 5 dalis

                  2 straipsnio 5 dalis

                  2 straipsnio 1 dalis

                  3 straipsnio įžanginė formuluotė

                  3 straipsnio įžanginė formuluotė

                  3 straipsnio pirma įtrauka

                  3 straipsnio a punktas

                  3 straipsnio antra įtrauka

                  3 straipsnio b punktas

                  4 straipsnio pirmas sakinys

                  4 straipsnio pirma ir antra pastraipos

                  4 straipsnio antras sakinys

                  4 straipsnio trečia pastraipa

                  5 straipsnio 1 dalis

                  5 straipsnio 1 dalis

                  5 straipsnio 2 dalies pirma pastraipa

                  5 straipsnio 2 dalies pirma pastraipa

                  5 straipsnio 2 dalies antros pastraipos įžanginė formuluotė

                  5 straipsnio 2 dalies antros pastraipos įžanginė formuluotė

                  5 straipsnio 2 dalies antros pastraipos pirma įtrauka

                  5 straipsnio 2 dalies antros pastraipos a punktas

                  5 straipsnio 2 dalies antros pastraipos antra įtrauka

                  5 straipsnio 2 dalies antros pastraipos b punktas

                  5 straipsnio 2 dalies antros pastraipos trečia įtrauka

                  5 straipsnio 2 dalies antros pastraipos c punktas

                  5 straipsnio 2 dalies antros pastraipos ketvirta įtrauka

                  5 straipsnio 2 dalies antros pastraipos d punktas

                  5 straipsnio 2 dalies trečios pastraipos įžanginė formuluotė

                  5 straipsnio 2 dalies trečios pastraipos įžanginė formuluotė

                  5 straipsnio 2 dalies trečios pastraipos pirma įtrauka

                  5 straipsnio 2 dalies trečios pastraipos a punktas

                  5 straipsnio 2 dalies trečios pastraipos antra įtrauka

                  5 straipsnio 2 dalies trečios pastraipos b punktas

                  5 straipsnio 2 dalies ketvirta pastraipa

                  5 straipsnio 2 dalies ketvirta pastraipa

                  5 straipsnio 3 dalis

                  5 straipsnio 3 dalis

                  6 straipsnis

                  6 straipsnis

                  7 straipsnio 1, 2 ir 3 dalys

                  7 straipsnio 1, 2 ir 3 dalys

                  7 straipsnio 4 dalies pirmas sakinys

                  7 straipsnio 4 dalies pirma pastraipa

                  7 straipsnio 4 dalies antras sakinys

                  7 straipsnio 4 dalies antra pastraipa

                  7 straipsnio 4 dalies trečias sakinys

                  7 straipsnio 4 dalies trečia pastraipa

                  7 straipsnio 5 dalis

                  7 straipsnio 5 dalis

                  8 straipsnio 1 dalies a punktas

                  8 straipsnio 1 dalis

                  8 straipsnio 1 dalies b punktas

                  8 straipsnio 2 dalis

                  8 straipsnio 2 dalis

                  8 straipsnio 3 dalis

                  8 straipsnio 3 dalis

                  8 straipsnio 4 dalis

                  9 straipsnio 1 dalis

                  9 straipsnio 1 dalis

                  9 straipsnio 2 dalies įžanginė formuluotė

                  9 straipsnio 2 dalies įžanginė formuluotė

                  9 straipsnio 2 dalies pirma įtrauka

                  9 straipsnio 2 dalies a punktas

                  9 straipsnio 2 dalies antra įtrauka

                  9 straipsnio 2 dalies b punktas

                  9 straipsnio 2 dalies trečia įtrauka

                  9 straipsnio 2 dalies c punktas

                  9 straipsnio 2 dalies ketvirta įtrauka

                  9 straipsnio 2 dalies d punktas

                  10 ir 11 straipsniai

                  10 ir 11 straipsniai

                  12, 13 ir 14 straipsniai

                  12, 13 ir 14 straipsniai

                  15 straipsnis

                  15 straipsnis

                  16 straipsnio pirmas sakinys

                  16 straipsnio pirma pastraipa

                  16 straipsnio antras sakinys

                  16 straipsnio antra pastraipa

                  17 straipsnis

                  —

                  18 straipsnio 1 dalis

                  17 straipsnio 1 dalis

                  18 straipsnio 2 dalies pirma pastraipa

                  17 straipsnio 2 dalis

                  18 straipsnio 2 dalies antra pastraipa

                  —

                  18 straipsnio 3 dalis

                  —

                  19 straipsnis

                  18 straipsnis

                  20 straipsnio 1 dalis

                  —

                  20 straipsnio 2 dalis

                  19 straipsnis

                  —

                  20 ir 21 straipsniai

                  21 straipsnis

                  22 straipsnis

                  I priedas

                  I priedas

                  1 ir 1.1 punktai

                  1 ir 1.1 punktai

                  1.2 punkto įžanginė formuluotė

                  1.2 punkto įžanginė formuluotė

                  1.2 punkto pirma įtrauka

                  1.2 punkto a papunktis

                  1.2 punkto antra įtrauka

                  1.2 punkto b papunktis

                  1.2 punkto trečia įtrauka

                  1.2 punkto c papunktis

                  1.2 punkto ketvirta įtrauka

                  1.2 punkto d papunktis

                  1.2 punkto penkta įtrauka

                  1.2 punkto e papunktis

                  1.3 punktas

                  1.3 punktas

                  1.3.1 punkto įžanginė formuluotė

                  1.3.1 punkto įžanginė formuluotė

                  1.3.1 punkto pirma įtrauka

                  1.3.1 punkto a papunktis

                  1.3.1 punkto antra įtrauka

                  1.3.1 punkto b papunktis

                  1.3.1 punkto trečia įtrauka

                  1.3.1 punkto c papunktis

                  1.3.1 punkto ketvirta įtrauka

                  1.3.1 punkto d papunktis

                  1.3.2–5 punktai

                  1.3.2–5 punktai

                  5.2 punktas

                  5.1 punktas

                  5.3 punktas

                  5.2 punktas

                  5.4 punktas

                  5.3 punktas

                  6–6.4 punktai

                  6–6.4 punktai

                  II priedas

                  II priedas

                  —

                  III priedas

                  —

                  IV priedas


title: Council Directive 87/18/EEC of 18 December 1986 on the harmonization of laws, regulations and administrative provisions relating to the application of the principles of good laboratory practice and the verification of their applications for tests on chemical substances

text:
Avis juridique important

|

31987L0018

Official Journal L 015 , 17/01/1987 P. 0029 - 0030 Finnish special edition: Chapter 15 Volume 7 P. 0195  Swedish special edition: Chapter 15 Volume 7 P. 0195

TARYBOS DIREKTYVA1986 m. gruodžio 18 d.dėl įstatymų ir kitų teisės aktų, susijusių su geros laboratorinės praktikos principų taikymu bei jų taikymo cheminių medžiagų tyrimams patikrinimu, suderinimo(87/18/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę(1),atsižvelgdama į Ekonomikos ir socialinių reikalų komiteto nuomonę(2),kadangi 1967 m. birželio 27 d. Tarybos direktyva 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo(3) su paskutiniais pakeitimais, padarytais Direktyva 84/449/EEB(4), reikalauja atlikti cheminių medžiagų tyrimus ir nustatyti galimą jų pavojų žmogui ir aplinkai;kadangi Direktyva 75/318/EEB(5) su pakeitimais, padarytais Direktyva 87/19/EEB(6), ir Direktyva 81/852/EEB(7) su pakeitimais, padarytais Direktyva 87/20/EEB(8), nustato, jog neklinikiniai farmacinių gaminių tyrimai turi būti atliekami pagal geros laboratorinės praktikos principus, taikomus Bendrijoje cheminėms medžiagoms;kadangi, jei atliekami pesticiduose esančių aktyviųjų medžiagų tyrimai, tai daroma pagal Direktyvos 67/548/EEB protokolus, taip pat remiantis gera cheminių medžiagų laboratorinių tyrimų praktika;kadangi šiuose tyrimuose naudojami metodai išdėstyti Direktyvos 67/548/EEB V priede;kadangi, atliekant tyrimus, numatytus Direktyvoje 67/548/EEB, būtina laikytis geros laboratorinės praktikos principų, kad rezultatai būtų lygintini ir kokybiški;kadangi Komisija ketina netrukus pateikti Tarybai siūlymą dėl direktyvos, kuria siekiama patikrinti, kaip laikomasi geros laboratorinės praktikos principų;kadangi šiems tyrimams skiriamos lėšos neturi būti švaistomos pakartotiniems tyrimams dėl skirtingos laboratorinės praktikos valstybėse narėse;kadangi Ekonominio bendradarbiavimo ir plėtros organizacijos (OECD) Taryba 1981 m. gegužės 12 d. priėmė sprendimą dėl cheminių produktų įvertinimo duomenų abipusio pripažinimo; kadangi 1983 m. liepos 26 d. ji išleido rekomendaciją dėl geros laboratorinės praktikos abipusio pripažinimo;kadangi gyvūnų apsauga reikalauja, kad kai kurie su gyvūnais atliekami bandymai būtų apriboti; kadangi tyrimų rezultatų, gautų taikant standartinius ar pripažintus metodus, abipusis pripažinimas yra esminė sąlyga šios srities bandymų kiekiui mažinti;kadangi būtina nustatyti procedūrą, kuri padėtų greitai pakeisti geros laboratorinės praktikos principus,PRIĖMĖ ŠIĄ DIREKTYVĄ:1 straipsnis1. Valstybės narės imasi visų būtinų priemonių, kad laboratorijos, atliekančios cheminių produktų tyrimus pagal Direktyvą 67/548/EEB, laikytųsi geros laboratorinės praktikos principų, nurodytų 1981 m. gegužės 12 d. OECD Tarybos sprendimo dėl cheminių produktų įvertinimo duomenų abipusio pripažinimo 2 priede.2. Šio straipsnio 1 dalis taikoma ir tada, kai kitos Bendrijos nuostatos numato geros laboratorinės praktikos principų taikymą cheminių produktų tyrimams, kad būtų įvertinta jų sauga žmogui ir (arba) aplinkai.2 straipsnisPateikdamos rezultatus 1 straipsnyje nurodytos laboratorijos turi patvirtinti, kad tyrimai atlikti laikantis tame straipsnyje nurodytų geros laboratorinės praktikos principų.3 straipsnis1. Valstybės narės patvirtina priemones, būtinas geros laboratorinės praktikos principų laikymosi patikrinimui. Vienos iš tokių konkrečių priemonių pirmiausia yra patikrinimas ir tyrimas pagal OECD rekomendacijas šioje srityje.2. Valstybės narės praneša Komisijai institucijos (-ų), atsakingos (-ų) už geros laboratorinės praktikos principų laikymosi patikrinimą, nurodytą pirmoje dalyje, pavadinimą (-us). Komisija apie tai praneša kitoms valstybėms narėms.4 straipsnis1 straipsnyje nurodyti geros laboratorinės praktikos principų pakeitimai gali būti priimti Direktyvos 67/548/EEB 21 straipsnyje nustatyta tvarka.5 straipsnis1. Šiai direktyvai įsigaliojus, kai Bendrijos nuostatos reikalauja cheminių produktų tyrimams taikyti geros laboratorinės praktikos principus, valstybės narės negali dėl priežasčių, susijusių su geros laboratorinės praktikos principais, drausti, riboti ar trukdyti pateikti rinkai cheminius produktus, jeigu suinteresuotose laboratorijose taikomi principai atitinka 1 straipsnyje nurodytuosius.2. Jeigu, remdamasi išsamiais įrodymais, valstybė narė nustato, jog, laikantis geros laboratorinės praktikos principų ir patikrinus jų taikymą cheminių medžiagų tyrimams, paaiškėjo, kad cheminės medžiagos, nors jos ir buvo tirtos pagal šios direktyvos reikalavimus, yra pavojingos žmogui ir aplinkai, ji gali laikinai uždrausti savo teritorijoje realizuoti tą medžiagą arba iškelti tam specialias sąlygas. Ji nedelsdama apie tai praneša Komisijai ir kitoms valstybėms narėms bei pagrindžia savo sprendimą.Šešias savaites Komisija tariasi su suinteresuotomis valstybėmis narėmis ir pateikia savo išvadą bei nedelsdama imasi reikiamų priemonių.Jeigu Komisija mano, kad reikia techniškai pakeisti šią direktyvą, tokius pakeitimus priima Komisija arba Taryba 4 straipsnyje nustatyta tvarka. Tokiu atveju apsaugos priemones priėmusi valstybė narė gali jas taikyti tol, kol įsigalios šie pakeitimai.6 straipsnisValstybės narės priima įstatymus ir kitus teisės aktus, būtinus šios direktyvos įgyvendinimui iki 1988 m. birželio 30 d. Apie tai jos praneša Komisijai.7 straipsnisŠi direktyva skirta valstybėms narėms.Priimta Briuselyje, 1986 m. gruodžio 18 d.Tarybos varduPirmininkasM. Jopling1) OL C 120, 1986 5 20, p. 177.2) OL C 354, 1985 12 31, p. 5.3) OL 196, 1967 8 16, p. 1.4) OL L 251, 1984 9 19, p. 1.5) OL L 147, 1975 6 9, p. 1.6) OL L 15, 1987 1 17, p. 31.7) OL L 317, 1981 11 6, p. 16.8) OL L 15, 1987 1 17, p. 34.


title: 2006 m. gruodžio 12 d. Europos Parlamento ir Tarybos direktyva 2006/114/EB dėl klaidinančios ir lyginamosios reklamos (kodifikuota redakcija)   (Tekstas svarbus EEE)

text:
27.12.2006

               LT

               Europos Sąjungos oficialusis leidinys

               L 376/21

      EUROPOS PARLAMENTO IR TARYBOS DIREKTYVA 2006/114/EB

   2006 m. gruodžio 12 d.
   dėl klaidinančios ir lyginamosios reklamos
   (kodifikuota redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1984 m. rugsėjo 10 d. Tarybos direktyva 84/450/EEB dėl klaidinančios ir lyginamosios reklamos (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Valstybėse narėse galiojantys teisės aktai, draudžiantys klaidinančią reklamą, labai skiriasi. Peržengdama atskirų valstybių narių sienas, reklama turi tiesioginį poveikį sklandžiam vidaus rinkos veikimui.

               (3)

               Klaidinanti ir neteisėta lyginamoji reklama gali iškreipti konkurenciją vidaus rinkoje.

               (4)

               Reklama, nepriklausomai nuo to, ar ji skatina sudaryti sutartį, ar ne, daro poveikį vartotojų ir prekybininkų ekonominei gerovei.

               (5)

               Skirtingi valstybių narių teisės aktai dėl verslą klaidinančios reklamos trukdo vykdyti reklamą už nacionalinių sienų ir tokiu būdu daro poveikį laisvai prekių apyvartai ir paslaugų tiekimui.

               (6)

               Vidaus rinkos sukūrimas reiškia didelę galimybę pasirinkti. Atsižvelgiant į tai, kad vartotojai ir prekybininkai gali ir privalo kuo geriau naudotis vidaus rinka, o reklama yra labai svarbi priemonė tikrajai visų prekių ir paslaugų realizavimo rinkai Bendrijoje sukurti, pagrindinės nuostatos, reglamentuojančios lyginamosios reklamos formą ir turinį, turėtų būti vienodos, o lyginamosios reklamos naudojimo valstybėse narėse sąlygos turėtų būti suderintos. Įvykdžius šias sąlygas, būtų lengviau objektyviai parodyti įvairių panašių gaminių privalumus. Lyginamoji reklama taip pat gali skatinti paslaugų bei prekių tiekėjų konkurenciją vartotojo naudai.

               (7)

               Reikėtų nustatyti minimalius ir objektyvius kriterijus, kuriais remiantis būtų nustatoma, ar reklama yra klaidinanti.

               (8)

               Neklaidinanti lyginamoji reklama, kai lyginamos esminės, svarbios, patikrinamos ir tipinės savybės, gali būti teisėta priemone informuoti vartotojus apie naudą, kurią jie gali gauti. Pageidautina pateikti plačią lyginamosios reklamos koncepciją, leisiančią apimti visus lyginamosios reklamos būdus.

               (9)

               Reikėtų nustatyti leistinos lyginamosios reklamos sąlygas, susijusias su lyginimu, siekiant nustatyti, kuri lyginamosios reklamos praktika gali iškraipyti konkurenciją, būti žalinga konkurentams ir daryti neigiamą poveikį vartotojų pasirinkimui. Tokios leistinos reklamos sąlygos turėtų apimti objektyvaus prekių ir paslaugų savybių lyginimo kriterijus.

               (10)

               Tarptautinės autorinių teisių konvencijos ir nacionalinės nuostatos dėl sutartinės ir nesutartinės atsakomybės turėtų būti taikomos tada, kai trečiųjų šalių atliktų lyginamųjų patikrinimų rezultatai nurodyti ar atkurti lyginamojoje reklamoje.

               (11)

               Lyginamosios reklamos sąlygos turėtų būti taikomos visos kartu ir jų visapusiškai laikomasi. Pagal Sutartį valstybėms narėms pačioms leista pasirinkti šių sąlygų įgyvendinimo formas ir būdus, jeigu šioje direktyvoje tos formos ir būdai nenustatyti.

               (12)

               Šios sąlygos visų pirma turėtų apimti 2006 m. kovo 20 d. Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (5), ypač jo 13 straipsnio nuostatų, bei kitų Bendrijos nuostatų, priimtų žemės ūkio srityje, apsvarstymą.

               (13)

               1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekės ženklais, suderinti (6) 5 straipsnis suteikia registruoto prekės ženklo savininkui išimtines teises, įskaitant teisę užkirsti kelią trečiosioms šalims naudoti prekyboje bet kurį ženklą, kuris tapatus ar panašus į tokių pačių prekių ar paslaugų prekės ženklą arba, kai tinkama, į kitų prekių.

               (14)

               Tačiau siekiant, kad lyginamoji reklama taptų veiksminga, gali prireikti įvardyti konkurento prekes ar paslaugas, nurodant prekės ženklą ar firmos vardą, kurio savininku jis yra.

               (15)

               Toks kito asmens prekės ženklo, firmos vardo ar kitų skiriamųjų ženklų naudojimas nepažeidžia šios išimtinės teisės tais atvejais, kai jis atitinka šioje direktyvoje nustatytas sąlygas, turint tikslą tik atskirti juos ir taip objektyviai pabrėžti jų skirtumus.

               (16)

               Asmenys ir organizacijos, kurie pagal nacionalinius teisės aktus laikomi turinčiais teisėtų interesų šiuo klausimu, turi turėti galimybių iškelti bylas dėl klaidinančios ir neteisėtos lyginamosios reklamos teisme ar administracinėje institucijoje, kuri yra kompetentinga spręsti skundus ar pradėti atitinkamus teisinius procesus.

               (17)

               Teismai ar administracinės institucijos turėtų turėti įgaliojimus įsakyti nutraukti klaidinančią ir neteisėtą lyginamąją reklamą arba pareikalauti jos nutraukimo. Tam tikrais atvejais gali būti tikslinga uždrausti klaidinančią ir neteisėtą lyginamąją reklamą dar prieš ją paskelbiant. Tačiau tai jokiu būdu nereiškia, kad valstybės narės privalo nustatyti taisykles, pagal kurias būtų reikalaujama sistemingai iš anksto uždraudinėti reklamą.

               (18)

               Savanoriška kontrolė, kurią vykdo savireguliacinės institucijos siekdamos panaikinti klaidinančią ir neteisėtą lyginamąją reklamą, gali padėti išvengi būtinybės imtis administracinių ar teisminių veiksmų, todėl ją reikėtų skatinti.

               (19)

               Kadangi įrodinėjimo pareigą nustato nacionalinė teisė, reikėtų įgalinti teismus ir administracines institucijas reikalauti iš prekybininkų pateikti įrodymus dėl jų padarytų faktinių pareiškimų tikslumo.

               (20)

               Lyginamosios reklamos reguliavimas reikalingas sklandžiam vidaus rinkos veikimui. Todėl reikalinga priemonė Bendrijos mastu. Direktyvos priėmimas yra tinkama priemonė, nes nustato vienodus bendruosius principus leisdama valstybėms narėms pasirinkti formą ir tinkamą metodą šiems tikslams pasiekti. Tai atitinka subsidiarumo principą.

               (21)

               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę ir taikymo terminais, numatytais I priedo B dalyje,

         PRIĖMĖ ŠIĄ DIREKTYVĄ:
   1 straipsnis
   Šia direktyva siekiama apsaugoti prekybininkus nuo klaidinančios reklamos ir jos nesąžiningų pasekmių bei nustatyti sąlygas, kuriomis lyginamoji reklama yra leistina.
   2 straipsnis
   Šioje direktyvoje:

               a)

               „reklama“ – tai su prekybos, verslo, amato ar profesijos vykdymu susijusios informacijos pateikimas siekiant skatinti prekių ar paslaugų, įskaitant nekilnojamąjį turtą, teises ir pareigas, tiekimą;

               b)

               „klaidinanti reklama“ – tai bet kokia reklama, kuri savo pateikimu ar kitokiu būdu apgaudinėja ar gali apgauti asmenis, kuriems ji skirta ir kuriuos ji pasiekia, ir kuri dėl savo apgaulingo pobūdžio gali daryti poveikį jų ekonominiam elgesiui ar kuri dėl tų pačių priežasčių kenkia ar gali pakenkti konkurentui;

               c)

               „lyginamoji reklama“ – tai bet kokia reklama, kuri aiškiai ar netiesiogiai nurodo konkurentą arba konkurento siūlomas prekes ar paslaugas;

               d)

               „prekybininkas“ – tai bet kuris fizinis ar juridinis asmuo, kuris veikia siekdamas tikslų, susijusių su jo prekyba, amatu, verslu arba profesija, ar bet kuris asmuo, veikiantis prekybininko vardu arba jo naudai;

               e)

               „už kodeksą atsakingas subjektas“ – tai bet kuris subjektas, įskaitant prekybininką arba prekybininkų grupę, kuris atsakingas už elgesio kodekso sudarymą ir peržiūrą ir (arba) šio kodekso saistomų subjektų kontrolę.

         3 straipsnis
   Sprendžiant, ar reklama yra klaidinanti, privaloma atsižvelgti į visus jos bruožus ir ypač į joje esančią informaciją apie:

               a)

               prekių ar paslaugų ypatybes, tokias kaip prieinamumas, pobūdis, atlikimas, sudėtis, pagaminimo ar pateikimo metodas ir data, tinkamumas skirtam tikslui, panaudojimo galimybės, kiekis, instrukcija, geografinė ar komercinė kilmė, kokių rezultatų galima tikėtis jas naudojant, ar kokie prekių ar paslaugų testų ar patikrinimų rezultatai ir esminiai bruožai;

               b)

               kainą ar metodus, kaip apskaičiuojama kaina, ir sąlygas, kuriomis tiekiamos prekės ir teikiamos paslaugos;

               c)

               reklamuotojo pobūdį, būdingus bruožus ir teises, tokius kaip jo tapatybė ir turtas, jo kvalifikacijos ir pramoninių, komercinių ar intelektinių teisių nuosavybė, jo apdovanojimai ir pasižymėjimai.

         4 straipsnis
   Lyginamoji reklama, kiek ji susijusi su lyginimu, leidžiama, jeigu įvykdytos šios sąlygos:

               a)

               ji nėra klaidinanti pagal šios direktyvos 2 straipsnio b punktą, 3 straipsnį ir 8 straipsnio 1 dalį arba pagal 2005 m. gegužės 11 d. Europos Parlamento ir Tarybos direktyvos 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje (Nesąžiningos komercinės veiklos direktyva) (7) 6 ir 7 straipsnius;

               b)

               ji lygina prekes arba paslaugas, kurios skirtos tam pačiam poreikiui tenkinti ar tai pačiai paskirčiai;

               c)

               ji objektyviai palygina vieną ar kelias esmines, svarbias, patikrinamas ir tipines tų prekių ir paslaugų savybes, tarp kurių gali būti ir kaina;

               d)

               ji nediskredituoja ir nešmeižia konkurento prekių ženklų, firmos vardų, kitų skiriamųjų ženklų, prekių, paslaugų, veiklos ar aplinkybių;

               e)

               produktams su kilmės vietos nuoroda ji kiekvienu atveju susijusi su tos pačios kilmės vietos nuorodos produktais;

               f)

               ji nepasinaudoja nesąžiningai konkurento prekių ženklo, firmos vardo, kitų skiriamųjų ženklų reputacija ar konkuruojančių produktų kilmės vietos nurodymu;

               g)

               ji nepateikia prekių ar paslaugų kaip prekių ar paslaugų, apsaugotų prekių ženklais ar firmos vardais, imitacijų ar reprodukcijų;

               h)

               ji nesukelia painiavos tarp prekybininkų, tarp reklamuotojo ir konkurento arba tarp reklamuotojo ir konkurento prekių ženklų, firmos vardų, kitų skiriamųjų ženklų, prekių ar paslaugų.

         5 straipsnis
   1.   Siekdamos apsaugoti prekybininkų ir konkurentų interesus, valstybės narės užtikrina pakankamas ir veiksmingas priemones kovoti su klaidinančia reklama bei užtikrinti nuostatų dėl lyginamosios reklamos laikymąsi.
   Tokios priemonės apima teisines nuostatas, pagal kurias asmenys ar organizacijos, kurie pagal nacionalinės teisės aktus laikomi turinčiais teisėtą interesą kovojant su klaidinančia reklama arba reglamentuojant lyginamąją reklamą, galėtų:

               a)

               pradėti bylą dėl tokios reklamos;
               arba

               b)

               tokią reklamą apskųsti administracinei institucijai, kuri kompetentinga priimti sprendimus dėl skundų ar pradėti atitinkamą teisinį bylos nagrinėjimą.

         2.   Pačios valstybės narės sprendžia, kurios iš 1 dalies antroje pastraipoje nurodytų galimybių turi egzistuoti ir ar teismai ar administracinės institucijos gali reikalauti, kad skundai pirma būtų nagrinėjami kitais nustatytais būdais, įskaitant nurodytus 6 straipsnyje.
   Kiekviena valstybė narė sprendžia:

               a)

               ar šios teisinės priemonės gali būti nukreiptos atskirai prieš kiekvieną ar kartu prieš keletą to paties ekonomikos sektoriaus prekybininkų;
               ir

               b)

               ar šios teisinės priemonės gali būti nukreiptos prieš subjektą, atsakingą už kodeksą, kai atitinkamu kodeksu skatinamas teisinių reikalavimų nesilaikymas.

         3.   Pagal 1 ir 2 dalyse nurodytas nuostatas valstybės narės teismams ir administracinėms institucijoms suteikia įgaliojimus, kurie tais atvejais, kai jie mano, kad tokios priemonės, atsižvelgiant į visus interesus ir ypač į viešąjį interesą, yra būtinos, juos įgalintų:

               a)

               įsakyti nutraukti klaidinančią reklamą ar neteisėtą lyginamąją reklamą arba pradėti atitinkamą teisinę procedūrą tokiam įsakymui gauti;
               arba

               b)

               jei klaidinanti reklama ar neteisėta lyginamoji reklama dar nepaskelbta, bet ją rengiamasi greitai skelbti, įsakyti uždrausti tokį skelbimą arba pradėti atitinkamą teisinį procesą, kad toks įsakymas uždrausti skelbimą būtų priimtas.

         Pirma pastraipa taikoma net nesant faktinių nuostolių ar žalos arba reklamuotojo kaltės ar aplaidumo įrodymo.
   Valstybės narės priima nuostatas, kad pirmoje pastraipoje nurodytų priemonių galima būtų imtis skubos tvarka, o tos priemonės valstybės narės nuožiūra turėtų laikiną arba galutinį poveikį.
   4.   Be to, siekiant panaikinti ilgalaikius klaidinančios reklamos ar neteisėtos lyginamosios reklamos, kurią galutiniu sprendimu įsakyta nutraukti, padarinius, valstybės narės teismams ir administracinėms institucijoms gali suteikti įgaliojimus:

               a)

               reikalauti, kad visas toks sprendimas ar jo dalis būtų paskelbta tokia forma, kuri, jų manymu, yra tinkamiausia;

               b)

               papildomai reikalauti paskelbti ištaisymo pareiškimą.

         5.   1 dalies antros pastraipos b punkte nurodytos administracinės institucijos privalo:

               a)

               būti sudarytos taip, kad nekiltų jokių abejonių dėl jų nešališkumo;

               b)

               priimdamos sprendimus dėl skundų turėti pakankamus įgaliojimus kontroliuoti ir veiksmingai įgyvendinti savo sprendimų priežiūrą;

               c)

               paprastai nurodyti savo sprendimų priežastis.

         6.   Kai 3 ir 4 dalyse nurodytus įgaliojimus vykdo išskirtinai tik administracinė institucija, visuomet turi būti nurodytos jos sprendimų priežastys. Šiuo atveju būtina numatyti procedūras, pagal kurias teisminei peržiūrai gali būti perduoti atvejai, kai administracinė institucija netinkamai ar be pagrindo vykdo savo įgaliojimus ar netinkamai ar be pagrindo nesiima tų įgaliojimų vykdyti.
   6 straipsnis
   Ši direktyva palieka valstybių narių skatinamą savireguliacinių institucijų galimybę savanoriškai kontroliuoti klaidinančią ar lyginamąją reklamą ir galimybę 5 straipsnio 1 dalies antroje pastraipoje minėtiems asmenims bei organizacijoms kreiptis pagalbos į tokias institucijas, jei tai yra papildoma priemonė tame straipsnyje nurodytoms administracinėms ir teisminėms procedūroms.
   7 straipsnis
   Valstybės narės privalo teismams ir administracinėms institucijoms suteikti įgaliojimus, kurie 5 straipsnyje nurodytose civilinėse ir administracinėse bylose įgalintų juos:

               a)

               reikalauti, kad reklamuotojas pateiktų įrodymus dėl reklamoje padarytų faktinių pareiškimų tikslumo, jei, atsižvelgiant į reklamuotojo ar kitos bylos šalies teisėtus interesus, toks reikalavimas pagal konkrečios bylos aplinkybes atrodo tikslingas, o lyginamosios reklamos atveju — reikalauti, kad reklamuotojas tokius įrodymus pateiktų per trumpą laiką;
               ir

               b)

               laikyti, kad faktiniai pareiškimai yra netikslūs, jei pagal a punktą reikalaujami įrodymai nėra pateikti arba jei teismas ar administracinė institucija juos laiko nepakankamais.

         8 straipsnis
   1.   Ši direktyva neužkerta kelio valstybėms narėms palikti galioti ar priimti nuostatas siekiant užtikrinti dar didesnę prekybininkų ir konkurentų apsaugą nuo klaidinančios reklamos.
   Pirma pastraipa netaikoma lyginamojoje reklamoje naudojamam palyginimui.
   2.   Šios direktyvos nuostatos taikomos nepažeidžiant Bendrijos nuostatų dėl konkrečių gaminių ir (arba) paslaugų reklamos ar nepažeidžiant reklamos ribojimo ar draudimo konkrečiose žiniasklaidos priemonėse.
   3.   Šios direktyvos nuostatos dėl lyginamosios reklamos neįpareigoja valstybių narių, kurios, laikydamosi Sutarties nuostatų, toliau draudžia ar uždraudžia reklamuoti tam tikras prekes ar paslaugas, nepaisant to, ar toks draudimas buvo nustatytas tiesiogiai, ar jį nustatė institucija ar organizacija, kuri pagal valstybių narių teisės aktus atsako už komercinės, pramoninės, amatų ar profesinės veiklos reguliavimą, leisti šių prekių ar paslaugų lyginamąją reklamą. Jeigu draudžiama reklamuoti konkrečiose žiniasklaidos priemonėse, ši direktyva taikoma tik toms žiniasklaidos priemonėms, kurioms šie draudimai netaikomi.
   4.   Nė viena šios direktyvos nuostata netrukdo valstybėms narėms, laikantis Sutarties nuostatų, toliau drausti, uždrausti ar riboti palyginimų naudojimą profesinių paslaugų reklamoje, nepaisant to, ar toks draudimas buvo nustatytas tiesiogiai, ar jį nustatė institucija ar organizacija, kuri pagal valstybių narių teisės aktus atsako už profesinės veiklos vykdymo reguliavimą.
   9 straipsnis
   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   10 straipsnis
   Direktyva 84/450/EEB yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę ir taikymo terminais, numatytais I priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal II priede pateiktą atitikmenų lentelę.
   11 straipsnis
   Ši direktyva įsigalioja 2007 m. gruodžio 12 d.
   12 straipsnis
   Ši direktyva skirta valstybėms narėms.

      Priimta Strasbūre, 2006 m. gruodžio 12 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         M. PEKKARINEN

      (1)  2006 m. spalio 26 d. nuomonė (dar nepaskelbta Oficialiajame leidinyje).

      (2)  2006 m. spalio 12 d. Europos Parlamento nuomonė (dar nepaskelbta Oficialiajame leidinyje) ir 2006 m. lapkričio 30 d. Tarybos sprendimas.

      (3)  OL L 250, 1984 9 19, p. 17. Direktyva su paskutiniais pakeitimais, padarytais Europos Parlamento ir Tarybos direktyva 2005/29/EB (OL L 149, 2005 6 11, p. 22).

      (4)  Žr. I priedo A dalį.

      (5)  OL L 93, 2006 3 31, p. 12.

      (6)  OL L 40, 1989 2 11, p. 1. Direktyva su pakeitimais, padarytais Sprendimu 92/10/EEB (OL L 6, 1992 1 11, p. 35).

      (7)  OL L 149, 2005 6 11, p. 22.

      I PRIEDAS
      A DALIS
      Panaikinama direktyva su vėlesniais pakeitimais

                  Tarybos direktyva 84/450/EEB
                  (OL L 250, 1984 9 19, p. 17)

                  Europos Parlamento ir Tarybos direktyva 97/55/EB
                  (OL L 290, 1997 10 23, p. 18)

                  Europos Parlamento ir Tarybos direktyva 2005/29/EB
                  (OL L 149, 2005 6 11, p. 22).

                  Tik 14 straipsnis

            B DALIS
      Perkėlimo į nacionalinę teisę ir taikymo terminai

         (nurodyta 10 straipsnyje)

                  Direktyva

                  Perkėlimo terminas

                  Taikymo pradžios data

                  84/450/EEB

                  1986 m. spalio 1 d.

                  —

                  97/55/EB

                  2000 m. balandžio 23 d.

                  —

                  2005/29/EB

                  2007 m. birželio 12 d.

                  2007 m. gruodžio 12 d.

      II PRIEDAS
      ATITIKMENŲ LENTELĖ

                  Direktyva 84/450/EEB

                  Ši direktyva

                  1 straipsnis

                  1 straipsnis

                  2 straipsnio įžanginė formuluotė

                  2 straipsnio įžanginė formuluotė

                  2 straipsnio pirmas punktas

                  2 straipsnio a punktas

                  2 straipsnio antras punktas

                  2 straipsnio b punktas

                  2 straipsnio antras a punktas

                  2 straipsnio c punktas

                  2 straipsnio trečias punktas

                  2 straipsnio d punktas

                  2 straipsnio ketvirtas punktas

                  2 straipsnio e punktas

                  3 straipsnis

                  3 straipsnis

                  3a straipsnio 1 dalis

                  4 straipsnis

                  4 straipsnio 1 dalies pirmos pastraipos pirmas sakinys

                  5 straipsnio 1 dalies pirma pastraipa

                  4 straipsnio 1 dalies pirmos pastraipos antras sakinys

                  5 straipsnio 1 dalies antra pastraipa

                  4 straipsnio 1 dalies antra pastraipa

                  5 straipsnio 2 dalies pirma pastraipa

                  4 straipsnio 1 dalies trečia pastraipa

                  5 straipsnio 2 dalies antra pastraipa

                  4 straipsnio 2 dalies pirmos pastraipos įžanginė frazė

                  5 straipsnio 3 dalies pirmos pastraipos įžanginė frazė

                  4 straipsnio 2 dalies pirmos pastraipos pirma įtrauka

                  5 straipsnio 3 dalies pirmos pastraipos a punktas

                  4 straipsnio 2 dalies pirmos pastraipos antra įtrauka

                  5 straipsnio 3 dalies pirmos pastraipos b punktas

                  4 straipsnio 2 dalies pirmos pastraipos paskutiniai žodžiai

                  5 straipsnio 3 dalies antra pastraipa

                  4 straipsnio 2 dalies antros pastraipos įžanginė formuluotė

                  5 straipsnio 3 dalies trečia pastraipa

                  4 straipsnio 2 dalies antros pastraipos pirma įtrauka

                  5 straipsnio 3 dalies trečia pastraipa

                  4 straipsnio 2 dalies antros pastraipos antra įtrauka

                  5 straipsnio 3 dalies trečia pastraipa

                  4 straipsnio 2 dalies antros pastraipos paskutiniai žodžiai

                  5 straipsnio 3 dalies trečia pastraipa

                  4 straipsnio 2 dalies trečios pastraipos įžanginė frazė

                  5 straipsnio 4 dalies ketvirtos pastraipos įžanginė frazė

                  4 straipsnio 2 dalies trečios pastraipos pirma įtrauka

                  5 straipsnio 4 dalies a punktas

                  4 straipsnio 2 dalies trečios pastraipos antra įtrauka

                  5 straipsnio 4 dalies b punktas

                  4 straipsnio 3 dalies pirma pastraipa

                  5 straipsnio 5 dalis

                  4 straipsnio 3 dalies antra pastraipa

                  5 straipsnio 6 dalis

                  5 straipsnis

                  6 straipsnis

                  6 straipsnis

                  7 straipsnis

                  7 straipsnio 1 dalis

                  8 straipsnio 1 dalies pirma pastraipa

                  7 straipsnio 2 dalis

                  8 straipsnio 1 dalies antra pastraipa

                  7 straipsnio 3 dalis

                  8 straipsnio 2 dalis

                  7 straipsnio 4 dalis

                  8 straipsnio 3 dalis

                  7 straipsnio 5 dalis

                  8 straipsnio 4 dalis

                  8 straipsnio pirma pastraipa

                  —

                  8 straipsnio antra pastraipa

                  9 straipsnis

                  —

                  10 straipsnis

                  —

                  11 straipsnis

                  9 straipsnis

                  12 straipsnis

                  —

                  I priedas

                  —

                  II priedas


title: 1983 m. rugsėjo 26 d. Tarybos Direktyva dėl kadmio išleidimo ribinių verčių ir kokybės siektinų normų

text:
Svarbus teisinis pranešimas

|

31983L0513

Oficialusis leidinys L 291 , 24/10/1983 p. 0001 - 0008 specialusis leidimas ispanų kalba: skyrius 15 tomas 4 p. 0131  specialusis leidimas portugalų kalba skyrius 15 tomas 4 p. 0131  specialusis leidimas suomių kalba: skyrius 15 tomas 4 p. 0140  specialusis leidimas švedų kalba: skyrius 15 tomas 4 p. 0140

		Tarybos Direktyva1983 m. rugsėjo 26 d.dėl kadmio išleidimo ribinių verčių ir kokybės siektinų normų(83/513/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį ir ypač į jos 100 ir 235 straipsnius,atsižvelgdama į 1976 m. gegužės 4 d. Tarybos direktyvą 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [1] ir ypač į jos 6 ir 12 straipsnius,atsižvelgdama į Komisijos pasiūlymą [2],atsižvelgdama į Europos Parlamento nuomonę [3],atsižvelgdama į Ekonomikos ir socialinių reikalų komiteto nuomonę [4],kadangi, siekiant apsaugoti Bendrijos vandenis nuo tam tikrų pavojingų medžiagų sukeltos taršos, Direktyvos 76/464/EEB 3 straipsniu įvedama išankstinių leidimų sistema, nustatanti tos direktyvos priedo I sąraše išvardytų teršalų išleidimo normas; kadangi minėtos direktyvos 6 straipsnis numato, kad tokioms teršalų išleidimo normoms turi būti nustatytos ribinės vertės, o tokių teršalų veikiamiems vandenims — kokybės siektinos normos;kadangi į I sąrašą yra įrašytas kadmis ir jo junginiai;kadangi valstybės narės privalo laikytis ribinių verčių, išskyrus atvejus, kai jos gali taikyti kokybės siektinas normas;kadangi dėl to, kad daug įmonių išleisdamos į vandenį kadmį kelia taršą, būtina nustatyti specifines ribines vertes kiekvienai pramonės rūšiai ir kokybės siektinas normas vandenims, į kuriuos tokios įmonės kadmį išleidžia;kadangi tačiau šiuo metu neįmanoma nustatyti ribinių verčių teršalų išleidimams, susidarantiems gaminant fosforo rūgštį ir fosforo trąšas iš fosforito;kadangi kokybės siektinomis normomis turi būti siekiama panaikinti kadmio keliamą taršą įvairiuose vandenyse, kuriems išleidžiamas kadmis gali kenkti;kadangi tokios kokybės siektinos normos turi būti numatytos būtent tuo tikslu, o ne siekiant nustatyti vartotojų apsaugos ar vandenų kilmės produktų prekybos taisykles;kadangi turi būti nustatytas monitoringas, kad valstybės narės galėtų parodyti, jog laikosi kokybės siektinų normų;kadangi turi būti numatytos nuostatos, pagal kurias valstybės narės stebėtų išleidžiamo kadmio teršiamus vandenis ir siektų, kad šios direktyvos būtų laikomasi; kadangi Direktyvos 76/464/EEB 6 straipsnis tokio monitoringo įvesti nenumato; kadangi dėl to, kad Sutartyje nenumatyti konkretūs įgaliojimai, todėl reikia remtis jos 235 straipsniu;kadangi svarbu, kad Komisija kas ketverius metus praneštų, kaip valstybės narės įdiegia šią direktyvą;kadangi požeminiams vandenims taikoma Direktyva 80/68/EEB [5] ir todėl jiems netaikoma ši direktyva;kadangi industrializacijos lygis Grenlandijoje yra labai žemas dėl bendros šios salos padėties ir ypač dėl to, kad ji retai apgyvendinta, jos plotas gana didelis ir ji užima ypatingą geografinę padėtį; kadangi dėl to ši direktyva neturėtų būti taikoma Grenlandijai,PRIĖMĖ ŠIĄ DIREKTYVĄ:1 straipsnis1. Ši direktyva- pagal Direktyvos 76/464/EEB 6 straipsnio 1 dalį nustato iš pramonės įmonių, apibrėžtų šios direktyvos 2 straipsnio e dalimi, kadmio išleidimo normų ribines vertes,- pagal Direktyvos 76/464/EEB 6 straipsnio 2 dalį nustato vandenims, į kuriuos išleidžiamas kadmis, kokybės siektinas normas,- pagal Direktyvos 76/464/EEB 6 straipsnio 4 dalį nustato terminus, nuo kada reikia pradėti vykdyti sąlygas, nurodytas valstybių narių kompetentingų institucijų išduotuose leidimuose dėl išleidžiamų teršalų,- pagal Direktyvos 76/464/EEB 12 straipsnio 1 dalį nustato pamatinius matavimo metodus, leidžiančius nustatyti kadmio kiekį nuotėkose ir vandenyse,- pagal Direktyvos 76/464/EEB 6 straipsnio 3 dalį nustato monitoringą,- reikalauja, kad valstybės narės bendradarbiautų, kai išleidžiami teršalai kenkia ne vienos, o kelių valstybių narių vandenims.2. Ši direktyva taikoma vandenims, išvardytiems Direktyvos 76/464/EEB 1 straipsnyje, išskyrus požeminius vandenis.2 straipsnisŠioje direktyvoje:a) "kadmis" reiškia:- kadmio cheminį elementą,- kadmį, įeinantį į bet kurį jo junginį;b) "ribinės vertės" reiškia I priede nurodytas vertes;c) "kokybės siektinos normos" reiškia II priede nurodytus reikalavimus;d) "kadmio apdorojimas" reiškia bet kurį pramoninį procesą, kur kadmis yra gaminamas ar naudojamas, ar bet kurį pramoninį procesą, kur kadmis yra būtinas;e) "pramonės įmonė" reiškia įmonę, kurioje yra apdorojamas kadmis ar bet kuri kadmio turinti medžiaga;f) "esama įmonė" reiškia įmonę, kuri jau veikė pranešimo apie šią direktyvą dieną;g) "nauja įmonė" reiškia:- pramonės įmonę, kuri pradėjo veikti po šios direktyvos pranešimo dienos,- esamą įmonę, kurios kadmio apdorojimo pajėgumas buvo gerokai padidintas po šios direktyvos pranešimo dienos.3 straipsnis1. Ribinės vertės, terminai, kada reikia pradėti tų ribinių verčių laikytis, ir išleidžiamų teršalų monitoringas nustatyti I priede.2. Ribinės vertės paprastai turi būti taikomos ten, kur kadmio turinčios nuotėkos išleidžiamos iš pramonės įmonės.Kai kadmio turinčios nuotėkos yra valomos ne pramonės įmonėje, o kadmiui šalinti skirtoje valymo įmonėje, valstybės narės gali leisti ribines vertes taikyti ten, kur nuotėkos išleidžiamos iš valymo įmonės.3. Direktyvos 76/464/EEB 3 straipsnyje minimų leidimų nuostatos turi būti tokios pat griežtos kaip ir šios direktyvos I priedo nuostatos, išskyrus atvejus, kai valstybė narė laikosi Direktyvos 76/464/EEB 6 straipsnio 3 dalies pagal šios direktyvos II ir IV priedus.Leidimus būtina peržiūrėti kas ketverius metus.4. Nepažeisdamos savo prievolių pagal 1, 2 ir 3 dalis ir Direktyvos 76/464/EEB nuostatų, valstybės narės gali išduoti leidimus naujoms įmonėms tik tada, jei toms įmonėms taikomos normos atitinka geriausias prieinamas technikos priemones taršai pagal minėtos direktyvos 2 straipsnį pašalinti arba neleidžia iškraipyti konkurencijos.Kokį metodą valstybė narė betaikytų, kai numatomos priemonės dėl techninių priežasčių neatitinka geriausių prieinamų technikos priemonių, ji prieš išduodama leidimą pateikia Komisijai įrodymus, pagrindžiančius tokias priežastis.Komisija nedelsiant tokius įrodymus persiunčia kitoms valstybėms narėms ir kuo greičiau visoms valstybėms narėms atsiunčia pranešimą, išdėstydama savo nuomonę apie antrojoje pastraipoje minimą nukrypti leidžiančią nuostatą. Jei reikia, kartu ji pateikia Tarybai atitinkamus pasiūlymus.4. Pamatinis tyrimo metodas, naudotinas nustatant kadmį, yra aprašytas III priedo 1 dalyje. Kitus metodus galima naudoti su sąlyga, jei tokių metodų aptikimo riba, tikslumas ir patikimumas yra bent tokio lygio, kaip nurodyta III priedo 1 dalyje. Nuotėkų srauto matavimo tikslumas pateiktas tos direktyvos III priedo 2 dalyje.4 straipsnisValstybės narės yra atsakingos už pramoninių nuotekų veikiamų vandenų stebėjimą.Kai nuotėkos teršia ne vienos, o kelių valstybių narių vandenis, tos valstybės narės turi bendradarbiauti, derindamos monitoringą.5 straipsnis1. Komisija pagal informaciją, kurią jai paprašius teikia valstybės narės pagal Direktyvos 76/464/EEB 13 straipsnį, atlieka lyginamąjį vertinimą, kaip valstybės narės įgyvendina šią direktyvą. Informacijoje pirmiausia nurodoma:- duomenys apie leidimuose nustatytus kadmio išleidimo normas,- kadmio, išleidžiamo į 1 straipsnio 2 dalyje minimus vandenis, inventorizavimo rezultatai,- nacionalinio tinklo, sudaryto kadmio koncentracijoms nustatyti, atliktų matavimų duomenys.2. Lyginamąjį vertinimą, minimą 1 šio straipsnio dalyje, Komisija atsiunčia Tarybai kas penkerius metus, o pirmą kartą — praėjus ketveriems metams nuo pranešimo apie šią direktyvą dienos.3. Jei pasikeičia mokslo žinios apie kadmio toksiškumą, patvarumą ir kaupimąsi gyvuose organizmuose ir nuosėdose, arba jei patobulėja geriausios prieinamos technikos priemonės, Komisija pateikia Tarybai atitinkamus pasiūlymus prireikus sugriežtinti ribines vertes ir kokybės siektinas normas arba nustatyti papildomas ribines vertes ir papildomas kokybės siektinas normas.6 straipsnis1. Valstybės narės priima priemones, kurios, įsigaliojusios per dvejus metus nuo pranešimo apie šią direktyvą dienos (1), įgyvendina šią direktyvą. Apie tai jos nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimtų pagrindinių nacionalinių įstatymų nuostatų tekstus.7 straipsnisŠi direktyva netaikoma Grenlandijai.8 straipsnisŠi direktyva skirta valstybėms narėms.Priimta Briuselyje, 1983 m. rugsėjo 26 d.Tarybos varduPirmininkasC. Simitis[1] OL L 129, 1976 5 18, p. 23.[2] OL C 118, 1981 5 21, p. 3.[3] OL C 334, 1982 12 20, p. 138.[4] OL C 230, 1981 9 10, p. 22.[5] OL L 20, 1980 1 26, p. 43.--------------------------------------------------I PRIEDASRibinės vertės, terminai, nuo kada reikia pradėti jų laikytis, ir išleidžiamų teršalų monitoringas1. Ribinės vertės ir terminaiPramonės sektorius | Matavimo vienetas | Ribinės vertės, kurių reikia laikytis nuo |1986 1 1 | 1989 1 1 |1Cinko gavyba, švino ir cinko gryninimas, kadmio metalų ir spalvotųjų metalų pramonė | Kadmio miligramai išleidžiamų nuotėkų litrui | 0,3 | 0,2 |2.Kadmio junginių gamyba | Kadmio miligramai išleidžiamų nuotėkų litrui | 0,5 | 0,2 |Išleisto kadmio gramai vienam apdoroto kadmio kilogramui | 0,5 | |3.Pigmentų gamyba | Kadmio miligramai išleidžiamų nuotėkų litrui | 0,5 | 0,2 |Išleisto kadmio gramai vienam apdoroto kadmio kilogramui | 0,3 | |4.Stabilizatorių gamyba | Kadmio miligramai išleidžiamų nuotėkų litrui | 0,5 | 0,2 |Išleisto kadmio gramai vienam apdoroto kadmio kilogramui | 0,5 | |5.Pagrindinių ir antrinių baterijų gamyba | Kadmio miligramai išleidžiamų nuotėkų litrui | 0,5 | 0,2 |Išleisto kadmio gramai vienam apdoroto kadmio kilogramui | 1,5 | |6.Galvaninis dengimas | Kadmio miligramai išleidžiamų nuotėkų litrui | 0,5 | 0,2 |Išleisto kadmio gramai vienam apdoroto kadmio kilogramui | 0,3 | |7.Fosforo rūgšties ir arba fosforo trąšų iš fosforito gamyba | | – | – |2. Ribinės vertės, išreikštos koncentracija, kurios iš principo negalima viršyti, yra nurodytos pramonės sektoriams aukščiau pateiktos lentelės 2, 3, 4, 5 ir 6 punktuose. Niekada ribinės vertės, išreikštos didžiausia koncentracija, negali būti didesnės nei ribinės vertės, išreikštos didžiausiu kiekiu, padalytu iš vandens poreikio vienam apdoroto kadmio kilogramui. Tačiau kadangi koncentracija ir kadmis nuotėkose priklauso nuo vandens kiekio, kuris įvairiems procesams ir įvairiose įmonėse yra skirtingas, lentelėje duotų ribinių verčių, išreikštų išleisto kadmio kiekiu, palyginti su apdoroto kadmio kiekiu, reikia laikytis visada.3. Dienos vidutinės ribinės vertės yra du kartus didesnės už atitinkamas mėnesio vidutines ribines vertes, duotas lentelėje.4. Būtina nustatyti monitoringą, kad būtų galima patikrinti, ar nuotėkose laikomasi teršalų išleidimo normų, nustatytų pagal šio priedo ribines vertes.Toks monitoringas turi numatyti, kaip imti ir tirti mėginius, matuoti nuotėkų srautą ir apdorojamo kadmio kiekius.Jei apdorojamo kadmio kiekio nustatyti neįmanoma, monitoringui reikia imti tokį kadmio kiekį, koks gali būti naudojamas, atsižvelgiant į gamybos pajėgumus, kurių pagrindu išduotas leidimas.5. Kas 24 valandas turi būti imamas tipiškas išleidžiamų teršalų mėginys. Per mėnesį išleidžiamo kadmio kiekis apskaičiuojamas pagal dienos išleidžiamo kadmio kiekį.Tačiau jei pramonės įmonės išleidžia ne daugiau kaip 10 kilogramų kadmio per metus, galima nustatyti supaprastintą monitoringą. Galvaninio dengimo pramonės įmonėms supaprastintą monitoringą galima įvesti tik jei bendras galvaninių talpyklų tūris yra mažesnis kaip 1,5 m3.--------------------------------------------------II PRIEDASKokybės siektinos normosToms valstybėms narėms, kurios taiko Direktyvos 76/464/EEB 6 straipsnio 3 dalyje minėtą išimtį, teršalų išleidimo normos, kurias jos turi nustatyti ir taikyti pagal tos direktyvos 5 straipsnį, nustatomos, kad kadmio teršiamoje teritorijoje būtų laikomasi atitinkamo kokybės siektinos normos ar siektinų normų, išvardytų žemiau. Kompetentingoji institucija kiekvienu atveju nustato teršiamą teritoriją ir iš išvardytų 1 dalyje kokybės siektinų normų parenka tokią ar tokias, kurios, jos nuomone, yra tinkamos atsižvelgiant į teritorijos panaudojimą ir į tai, kad šios direktyvos tikslas yra vengti bet kokios taršos arba ją išvis panaikinti.1. Siekiant panaikinti taršą, kaip apibrėžia Direktyva 76/464/EEB ir laikantis tos direktyvos 2 straipsnio, [1] kokybės siektinos normos [2], kurios turi būti matuojamos pakankamai arti teršalų išleidimo vietos, nustatomos tokios:1.1 Bendra kadmio koncentracija vidaus paviršiniuose vandenyse, į kuriuos patenka išleidžiami teršalai, neturi būti didesnė kaip 5 μg/l.1.2 Ištirpusio kadmio koncentracija estuarijų vandenyse, į kuriuos patenka išleidžiami teršalai, neturi būti didesnė kaip 5 μg/l.1.3 Ištirpusio kadmio koncentracija teritoriniuose vandenyse ir vidaus pakrančių vandenyse, išskyrus estuarijų vandenis, į kuriuos patenka išleidžiami teršalai, neturi būti didesnė kaip 2,5 μg/l.1.4 Vandenyse, iš kurių imamas geriamasis vanduo, kadmio kiekis turi atitikti Direktyvos 75/440/EEB [3] reikalavimus.2. Be aukščiau nurodytų reikalavimų, kadmio koncentracijas turi nustatyti 5 straipsnyje minimas nacionalinis tinklas, o gauti duomenys turi būti lyginami su tokiomis koncentracijomis [4]:2.1 Paviršiniuose vandenyse bendra kadmio koncentracija 1 μg/l.2.2 Estuarijų vandenyse ištirpusio kadmio koncentracija 1 μg/l.2.3 Teritorinių ir vidaus pakrančių vandenyse, išskyrus estuarijų vandenį, ištirpusio kadmio koncentracija 0,5 μg/l.Jei kuriame nors nacionalinio tinklo taške šių koncentracijų nesilaikoma, priežastis būtina pranešti Komisijai.3. Kadmio koncentracija nuosėdose ir (arba) vėžiagyviuose, jei galima, Mytilus edulis rūšies, neturi laikui bėgant didėti.4. Kai tam tikros teritorijos vandenims pateiktos kelios kokybės siektinos normos, vandenų kokybė turi atitikti kiekvieną atskirą siektiną normą.[1] Išskyrus kokybės siektiną normą, minimą 1.4 punkte, visos koncentracijos yra metinis aritmetinis duomenų vidurkis.[2] Kadmio koncentracijos, nurodytos 1.1, 1.2 ir 1.3 punktuose, yra minimalūs reikalavimai, būtini vandens gyvūnams apsaugoti.[3] Direktyva 75/440/EEB dėl paviršinio vandens, skirto geriamajam vandeniui imti, kokybės valstybėse narėse reikalavimų (OL L 194, 1975 7 25, p. 26). Ji numato privalomą kadmio kiekį 5 μg/l 95 % visų paimtų mėginių.[4] Kadmio koncentracijos, nurodytos 1.1, 1.2 ir 1.3 punktuose, yra minimalūs reikalavimai, būtini vandens gyvūnams apsaugoti.--------------------------------------------------III PRIEDASPamatiniai matavimo metodai1. Kadmio kiekiui vandenyse, nuosėdose ir vėžiagyviuose nustatyti naudojamas pamatinis tyrimo metodas yra atominės absorbcijos spektrofotometrija, prieš tai konservavus ir tinkamai paruošus mėginį.Aptikimo riba [1] turi būti tokia, kad kadmio koncentraciją galima būtų išmatuoti ± 30 % tikslumu [2] ir ± 30 % patikimumu [3], esant tokioms koncentracijoms:- nuotėkose — viena dešimtoji leistinos didžiausios kadmio koncentracijos, nurodytos leidime,- paviršiniuose vandenyse — 0,1 μg/litre arba viena dešimtoji kadmio koncentracijos, nurodytos kokybės siektinoje normoje, priklausomai nuo to, kuris dydis yra didesnis,- vėžiagyviuose — 0,1 mg/kg šviežio svorio,- nuosėdose — viena dešimtoji kadmio koncentracijos mėginyje arba 0,1 mg/kg sauso svorio, išdžiovinus 105-110 oC, esant pastoviam svoriui, priklausomai nuo to, kuris dydis yra didesnis.2. Srauto matavimai atliekami ± 20 % tikslumu.[1] Šioje direktyvoje vartojami apibrėžimai yra pateikti 1979 m. spalio 9 d. Tarybos direktyvoje 79/869/EEB dėl matavimo metodų, mėginių ėmimo dažnumo ir geriamajam vandeniui imti skirtų paviršinių vandenų tyrimo valstybėse narėse (OL L 271, 1979 10 29, p. 44).[2] Šioje direktyvoje vartojami apibrėžimai yra pateikti 1979 m. spalio 9 d. Tarybos direktyvoje 79/869/EEB dėl matavimo metodų, mėginių ėmimo dažnumo ir geriamajam vandeniui imti skirtų paviršinių vandenų tyrimo valstybėse narėse (OL L 271, 1979 10 29, p. 44).[3] Šioje direktyvoje vartojami apibrėžimai yra pateikti 1979 m. spalio 9 d. Tarybos direktyvoje 79/869/EEB dėl matavimo metodų, mėginių ėmimo dažnumo ir geriamajam vandeniui imti skirtų paviršinių vandenų tyrimo valstybėse narėse (OL L 271, 1979 10 29, p. 44).--------------------------------------------------IV PRIEDASKokybės siektinų normų monitoringas1. Kiekvienam pagal šią direktyvą išduotam leidimui kompetentingoji institucija nurodo išsamias taisykles, monitoringą ir terminus, nuo kada reikia užtikrinti, kad būtų laikomasi kokybės siektinos normos ar siektinų normų.2. Pagal Direktyvos 76/464/EEB 6 straipsnio 3 dalį valstybės narės apie kiekvieną pasirinktą ir taikomą kokybės siektiną normą Komisijai praneša:- nuotėkų išleidimo vietas ir pasklidimo būdus,- teritoriją, kur taikoma kokybės siektina norma,- mėginių ėmimo vietas,- mėginių ėmimo dažnumą,- mėginių ėmimo ir matavimo būdus,- gautus duomenis.3. Mėginiai turi atspindėti būdingą veikiamos teritorijos vandenų kokybę, jie turi būti imami pakankamai dažnai, kad būtų galima pastebėti vandenyje vykstančius pokyčius, ypač atsižvelgiant į hidrologinių sąlygų natūralius svyravimus.--------------------------------------------------